
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1542 


10 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση Δικαιούχου κατά την έννοια της 2/48729/ 
0025/22.8.2001 απόφασης του Υπουργού Οικονο¬ 
μικών, με την οποία παρασχέθηκε η εγγύηση του 
Ελληνικού Δημοσίου στην τράπεζα ΑΒΝ ΑΜΒΟ 
ΒαπΚ (ΟβυΙεοάΙαηά) ΑΘ, για τη χορήγηση δανείου 
στον Οργανισμό Διεξαγωγής Ιπποδρομιών Ελλά¬ 
δος Α.Ε. (ΟΔΙΕ) ποσού είκοσι πέντε δισεκατομμυ¬ 
ρίων (25.000.000.000) δραχμών ή εβδομήντα τριών 


εκατομμυρίων τριακοσίων εξήντα επτά χιλιάδων 
πεντακοσίων εβδομήντα ενός και πενήντα εκατο¬ 
στιαίων μονάδων (73.367.571,50) ευρώ. 1 

Πολιτογράφηση των Ομογενών Αλλοδαπών ΑΔΑΜΟΥ 

ΠΑΝΤΕΛΙΤΣΑΣ του ΘΕΟΔΟΥΛΟΥ κλπ. 2 

Απονομή επαίνου στον Ιωάννη Φραγκιαδάκη. 3 

Συγκρότηση Διαρκούς Επιτροπής Αναθεώρησης του 

Κώδικα Οδικής Κυκλοφορίας. 4 

Καθορισμός των αναγκαίων λεπτομερειών για την αε¬ 
ροπορική μεταφορά του Τύπου στην Κυπριακή Δη¬ 
μοκρατία και στα κράτη - μέλη της Ε.Ε. 5 


ΑΠΟΦΑΣΕΙ Σ 

Αριθ. 2/61948/0025 (1) 

Αναγνώριση Δικαιούχου κατά την έννοια της 2/48729/ 
0025/22.8.2001 απόφασης του Υπουργού Οικονομι¬ 
κών, με την οποία παρασχέθηκε η εγγύηση του Ελληνι¬ 
κού Δημοσίου στην τράπεζα ΑΒΝ ΑΜΒΟ ΒβπΙκ 
(ΟουΙεοάΙεπά) ΑΘ, για τη χορήγηση δανείου στον Ορ¬ 
γανισμό Διεξαγωγής Ιπποδρομιών Ελλάδος Α.Ε. (ΟΔΙΕ) 
ποσού είκοσι πέντε δισεκατομμυρίων (25.000.000.000) 
δραχμώνή εβδομήντα τριών εκατομμυρίωντριακοσίων 
εξήντα επτά χιλιάδων πεντακοσίων εβδομήντα ενός και 
πενήντα εκατοστιαίων μονάδων (73.367.571,50) ευρώ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.95). 

2. Την 2/48729/0025/22.8.2001 απόφαση του Υπουργού 
Οικονομικών με την οποία παρασχέθηκε η εγγύηση του 


Ελληνικού Δημοσίου στην τράπεζα ΑΒΝ ΑΜΒΟ ΒβπΙκ 
(Ο θυίεοΙιΙεπά) ΑΘ, για τη χορήγηση δανείου στον Οργανι¬ 
σμό Διεξαγωγής Ιπποδρομιών Ελλάδος Α.Ε. (ΟΔΙΕ) πο¬ 
σού είκοσι πέντε δισεκατομμυρίων (25.000.000.000) 
δραχμών ή εβδομήντα τριών εκατομμυρίων τριακοσίων 
εξήντα επτά χιλιάδων πεντακοσίων εβδομήντα ενός και 
πενήντα εκατοστιαίων μονάδων (73.367.571,50) ευρώ. 

3. Τη Σύμβαση Μεταβίβασης (Τγ3Π3Ϊθι· ΑογθθγπθπΙ) του 
δανείου των 73.367.571,50 ευρώ από την ΑΒΝ ΑΜΒΟ 
ΒαπΙκ (Οθυΐ5θΙιΐ3ηά) ΑΘ στην ΑΒΝ ΑΜΒΟ ΒβπΙκ Ν.ν. Εοπ- 
άοη με ημερομηνία 19.10.2001. 

4. Την επιστολή της τράπεζας ΑΒΝ ΑΜΒΟ ΒβπΙκ Ν.ν. 
Εοπάοπ προς το Υπουργείο Οικονομικών - Δ/νση 25η με 
ημερομηνία 11.9.2002. 

5. Την 1121/31.10.2002 Απόφαση του Διοικητικού Συμ¬ 
βουλίου του Ο.Δ.Ι.Ε. 

6. Την 3667/31.10.2002 επιστολή του ΟΔΙΕ. 

7. Την κοινή απόφαση του Πρωθυπουργού καιτου Υπουρ¬ 
γού Οικονομικών 1100383/1330/Α0006/31.10.2001 «Καθο¬ 
ρισμός αρμοδιοτήτων των Υφυπουργών Οικονομικών». 

8. Το Προεδρικό Διάταγμα 81/21.3.2002 (ΦΕΚ 57/Α) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

Εγκρίνουμε την αναγνώριση, ως Δικαιούχου, κατά την 
έννοια του όρου 1 (α) του κειμένου της εγγυήσεως του Ελ¬ 
ληνικού Δημοσίου που παρασχέθηκε με την 2/48729/ 
0025/22.8.2001 απόφαση τον Υπουργού Οικονομικών 
στην τράπεζα ΑΒΝ ΑΜΒΟ Β3πΙ< (ΟουΙεοάΐΗπό) ΑΘ και 
στους εκάστοτε διαδόχους, εκδοχείς και υποκαταστάτες 
της, της εδρεύουσας στην Ελβετική Συνομοσπονδία τρά¬ 
πεζας ΑΒΝ ΑΜΒΟ ΒαπΚ (Βοάννθίζ) ΑΘ για την περίπτωση 
μεταβίβασης προς αυτήν μέρους του δανείου ποσού εξή¬ 
ντα τριών εκατομμυρίων τριακοσίων εξήντα επτά χιλιά¬ 
δων πεντακοσίων εβδομήντα ενός και πενήντα εκατοστι¬ 
αίων μονάδων (63.367.571,50) ευρώ εκ μέρους της Δικαι¬ 
ούχου τράπεζας ΑΒΝ ΑΜΒΟ ΒβπΙκ Ν.ν. Εοπάοπ. 

Η παρούσα εγγύηση παρέχεται εφάπαξ και μόνο για την 
περίπτωση αυτή και κατά τα λοιπά ισχύει η 2/48729/0025/ 
22.8.2001 απόφαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

( 2 ) 

Πολιτογράφηση των Ομογενών Αλλοδαπών ΑΔΑΜΟΥ 
ΠΑΝΤΕΛΙΤΣΑΣ του ΘΕΟΔΟΥΛΟΥ κλπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 60806/19845/22.11.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 29.12.1997 αίτηση πολιτο¬ 
γράφησης της ομογενούς αλλοδαπής ΑΔΑΜΟΥ ΠΑΝΤΕ- 
ΛΙΤΣΑΣ του ΘΕΟΔΟΥΛΟΥ, για την απόκτηση της 
Ελληνικής ιθαγένειας. 

Με την Φ. 63740/25081/22.11.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 20.5.1998 αίτηση πολιτο¬ 
γράφησης του ομογενούς αλλοδαπού ΑΓΓΕΛΙΔΗ ΤΑΚΗ 
του ΧΑΡΑΛΑΜΠΟΥΣ, για την απόκτηση της Ελληνικής 
ιθαγένειας. 

Με την Φ. 85153/25082/30.9.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 17.4.2000 αίτηση πολιτο¬ 
γράφησης του ομογενούς αλλοδαπού ΠΟΛΥΞΑΣ ΔΗΜΗ- 
ΤΡΙΟΥ του ΙΩΑΝΝΗ, για την απόκτηση της Ελληνικής 
ιθαγένειας. 

Με τις Φ. 85835/21942/22.11.2002 ταυτάριθμες αποφά¬ 
σεις του Υφυπουργού Εσωτερικών, Δημόσιας Διοίκησης 
και Αποκέντρωσης, γίνονται δεκτές οι από 6.3.2000 αιτή¬ 
σεις πολιτογράφησης των ομογενών αλλοδαπών: 

α) ΙΣΚΑΦΤΕΡΟΓΛΟΥ ΜΙΧΑΗΛ του ΝΙΚΟΛΑΟΥ και 

β) ΙΣΚΑΦΤΕΡΟΓΛΟΥ ΘΕΟΔΟΣΙΑΣ συζ. ΜΙΧΑΗΛ, για την 
απόκτηση της Ελληνικής ιθαγένειας. 

Με την Φ. 86966/21749/22.11.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 26.6.2000 αίτηση πολιτο¬ 
γράφησης του ομογενούς αλλοδαπού ΙΑΚΩΒΟΥ ΧΡΙΣΤΑ- 
ΚΗτου ΚΩΝΣΤΑΝΤΙΝΟΥ, για την απόκτηση της Ελληνικής 
ιθαγένειας. 

Με την Φ. 87646/22042/2.10.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 21.6.2000 αίτηση πολιτο¬ 
γράφησης του ομογενούς αλλοδαπού ΜΙΧΑΗΛΙΔΗ ΚΛΕ- 
ΟΠΑ του ΜΙΧΑΗΛ, για την απόκτηση της Ελληνικής 
ιθαγένειας. 

Με την Φ. 88223/22976/22.11.2002 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, 

α) Γίνεται δεκτή η από 28.6.2000 αίτηση πολιτογράφη¬ 
σης της ομογενούς αλλοδαπής ΚΙΛΙΤΣΙΛΑΡ ΑΙΚΑΤΕΡΙΝΗ 
του ΧΡΗΣΤΟΥ, για την απόκτηση της Ελληνικής ιθαγένει¬ 
ας και 

β) εγκρίνεται η αλλαγή του επωνύμου της από «ΚΙΛΙΤΣΙ- 
ΛΑΡ» σε «ΚΙΛΤΣΙΔΟΥ». 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

-♦- 

Αριθ. ΔΙΟΙΚ/Α/10667 (3) 

Απονομή επαίνου στον Ιωάννη Φραγκιαδάκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 736/77 «Περί Οργανισμού Ταμείου Αρχ/κών 
Πόρων και Απαλ/σεων». 


2. Των άρ. 61 και 62 του Ν. 2683/99 «Κύρωση κώδικα κα¬ 
τάστασης Δημ. Πολ. Διοικ. Υπαλλήλων και Υπαλλήλων 
ΝΠΔΔ και άλλες διατάξεις». 

3. Το 576/207/11.6.2002 έγγραφο του Προϊσταμένου 
του Επιγραφικού Μουσείου με το οποίο εισηγείται την 
απονομή επαίνου στον Φραγκιαδάκη Ιωάννη, μόνιμο 
υπάλληλο του ΤΑΠ, του Κλάδου ΔΕ15 Προσωπικού 
Ασφαλείας. 

4. Την 14/27.6.02 συνεδρίαση του Δ.Σ. του ΤΑΠ κατά την 
οποία αποφασίσθηκε η παραπομπή του θέματος της απο¬ 
νομής επαίνου στον προαναφερόμενο υπάλληλο στο 
Υπηρ. Συμβούλιο Υπαλλήλων ΝΠΔΔ του ΥΠΠΟ. 

5. Την 3/23.9.02 συνεδρίαση του Υπηρ. Συμβουλίου 
Υπαλλήλων ΝΠΔΔ του ΥΠΠΟ, κατά την οποία αποφασί¬ 
σθηκε η απονομή επαίνου στον Φραγκιαδάκη Ιωάννη, μό¬ 
νιμο υπάλληλο του ΤΑΠ του Κλάδου ΔΕ15 Προσωπικού 
Ασφαλείας που υπηρετεί στο Επιγραφικό Μουσείο, για 
την εξαίρετη πράξη του και συγκεκριμένα διότι δείχοντας 
ετοιμότητα, ψυχραιμία και αυτοθυσία απέτρεψε αυτοκτο¬ 
νία συναδέλφου του στο Ε.Α.Μ., αποφασίζουμε: 

Την απονομή επαίνου στον Φραγκιαδάκη Ιωάννη, μόνι¬ 
μο υπάλληλο του ΤΑΠ του Κλάδου ΔΕ15 Προσωπικού 
Ασφαλείας που υπηρετεί στο Επιγραφικό Μουσείο, για 
την εξαίρετη πράξη του, διότι δείχοντας ετοιμότητα, ψυ¬ 
χραιμία και αυτοθυσία μη επιβαλλόμενη από τα καθήκο¬ 
ντα του, βοήθησε να σωθεί η ζωή του φύλακα του Ε.Α.Μ. 
Νικ. Βρεττού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 70599/8911 (4) 

Συγκρότηση Διαρκούς Επιτροπής Αναθεώρησης του 
Κώδικα Οδικής Κυκλοφορίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του νόμου 2696//99 (Α57) «Κύρωση του Κώδικα Οδι¬ 
κής Κυκλοφορίας». 

β. Του άρθρου 13 του Ν. 2578/98 «Εκπόνηση μελετών 
από το ΥΠ Μ Ε» όπως τροποποιήθηκε με την παράγραφο 1 
του άρθρου 10 του Ν. 2801/2000 και του άρθρου 48 του 
Ν. 2963/2001. 

γ. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 του Ν. 2801/92 και αντικαταστάθηκε με την παράγρα¬ 
φο 2ατου άρθρου 1 του Ν. 2469/97 

δ. Του Π.Δ.293/99 «Οργανισμός του Υπουργείου Μετα¬ 
φορών και Επικοινωνιών». 

ε. Του Ν.Δ. 638/1970 «Περί ιατρικής εξετάσεως των 
οδηγών αυτοκινήτων κλπ», άρθρο 2 όπως τροποποιήθηκε 
με τους Νόμους 771/78, 823/78, 1959/91,2366/95, 2465/ 
97, 2671/98, 2801/2000 και 2898/2001 και ισχύει σήμερα. 

2. Την ανάγκη συνεχής μελέτης, ανάλυσης, συμπλήρω¬ 
σης και τροποποίησης των διατάξεων του ΚΟΚ. 

3. Το γεγονός ότι, από τις διατάξεις της παρούσας από¬ 
φασης δεν προκαλείται επί πλέον δαπάνη σε βάρος του 
Κρατικού Προϋπολογισμού, αποφασίζουμε: 

1. Συγκροτούμε στο Υπουργείο Μεταφορών και Επικοι¬ 
νωνιών Διαρκή Επιτροπή Μελέτης και Αναθεώρησης του 
ΚΟΚ, με διετή θητεία, αποτελούμενη από τους: 

1. Κατσίμπα Νικόλαο, Νομικό Σύμβουλο του Κράτους 
στο Υπουργείο Μεταφορών και Επικοινωνιών, ως Πρόε¬ 
δρο. 

2. Κλειδαρά Γεώργιο, επίτιμο Εισαγγελέα Αρείου Πά¬ 
γου. 

3. Ριζομυλιώτη Ιωάννη, Γενικό Δ/ντή, Προϊστάμενο της 
Γενικής Δ/νσης Μεταφορών ΥΜΕ. 

4. Παπαδόπουλο Κων/νο, Δ/ντή, Προϊστάμενο της 
Δ/νσης Οδικής Ασφάλειας και Περιβάλλοντος ΥΜΕ. 

5. Αργυριάδη Ηλία, Προϊστάμενο του Τμήματος Οδικής 
Ασφάλειας της Δ/νσης Οδικής Ασφάλειας και Περιβάλλο¬ 
ντος ΥΜΕ. 

Θ.Τσιούμα Αθανάσιο, Αστυνομικό Υποδιευθυντή, ως εκ¬ 
πρόσωπο του Υπουργείου Δημόσιας Τάξης με αναπλη¬ 
ρωτή τον Παπαγεωργίου Αθανάσιο, Αστυνόμο Α'. 

7. Καλαντζή Διονύσιο, Αντιστράτηγο ε.α., επίτιμο Γ ενικό 
Επιθ. Αστυνομίας 

8. Βασιλόπουλο Αθανάσιο, Αντιστράτηγο ε.α., επίτιμο 
Αρχηγό Αστυνομίας. 

9. Γερολυμάτο Γεώργιο, Δικηγόρο. 

10. Κάλλια Αντώνιο Δημοσιογράφο με ειδίκευση σε θέ¬ 
ματα μεταφορών, αυτοκινήτου, μοτοσικλέτας. 

11. Ζησιμόπουλο Φώτιο. 

12. Γιαννακόπουλο Βασίλειο. 

Χρέη γραμματέα της Επιτροπής θα ασκεί η Διονυσία 
Μαρίνου, υπάλληλος της Δ/νσης Οργάνωσης και Πληρο¬ 
φορικής του ΥΜΕ. 

2. Έργο της Επιτροπής είναι: 

• Η συνεχής μελέτη και ανάλυση των διατάξεων του 
ΚΟΚ και η παρέμβασή της για τη συμπλήρωση και την 
τροποποίηση τους. 

• Η συγκέντρωση, σύνταξη και κωδικοποίηση των πρά¬ 
ξεων (ΠΔ, Αποφάσεων) που προβλέπονται από εξουσιο- 
δοτικές διατάξεις του Κ.Ο.Κ. 

• Η επίσημη γνωμοδότηση επί θεμάτων οδικής κυκλο¬ 
φορίας και ασφάλειας ύστερα από ερώτημα των αρμο¬ 
δίων αρχών. 

• Η συγκέντρωση, η μελέτη και ανάλυση των διατάξεων 
των Κωδίκων Οδικής κυκλοφορίας χωρώντης Ε.Ε. καιτρί- 
των χωρών. 

• Η δημιουργία βιβλιοθήκης οδικής κυκλοφορίας και 
ασφάλειας. 

Η επιτροπή θα εργάζεται εκτός ωραρίου εργασίας. 

3. Με απόφαση των Υπουργών Οικονομικών και Μετα¬ 
φορών και Επικοινωνιών καθορίζεται η αμοιβή των μελών 
της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ. 26791/Ε (5) 

Καθορισμός των αναγκαίων λεπτομερειών για την αερο¬ 
πορική μεταφορά του Τύπου στην Κυπριακή Δημο¬ 
κρατία και στα κράτη - μέλη της Ε.Ε.. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ - ΤΥΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Ν. 506/1976 (ΦΕΚ354Α) «Περίρυθ- 
μίσεως θεμάτων τινών της ΓΓΤΠ». 

2. Τις διατάξεις του Π.Δ 181/94 (ΦΕΚ 116/Α) «Συγκρό¬ 
τηση της Γενικής Γραμματείας Τύπου και Πληροφοριών 
σε Υπουργείο Τύπου και Μέσων Μαζικής Ενημέρωσης και 
καθορισμός των αρμοδιοτήτων του». 

3. Τις διατάξεις της 1100383/1330/Α0006 Καθορισμός 
αρμοδιοτήτων των Υφυπουργών Οικονομικών. 

4. Τις διατάξεις του Π.Δ. 258/93 (ΦΕΚ 112/Α) «Οργανι¬ 
σμός της Γενικής Γραμματείας Τύπου και Πληροφοριών 
του Υπουργείου Προεδρίας της Κυβέρνησης» όπως τρο¬ 
ποποιήθηκε με το Π.Δ. 171/74 (108/Α). 

5. Τις διατάξεις του Π.Δ. 137/6.6.1996 (ΦΕΚ 107/Α/ 
10.6.66) «Σύσταση Γενικής Γραμματείας Ενημέρωσης 
στο Υπουργείο Τύπου και Μέσων Μαζικής Ενημέρωσης 
και καθορισμός των αρμοδιοτήτων της». 

6. Τις διατάξεις του άρθρου 20 παρ. 1 του Ν. 2644/98 
«Για την παροχή συνδρομητικών ραδιοφωνικών και τηλε¬ 
οπτικών υπηρεσιών και συναφείς διατάξεις». 

7. Τις διατάξεις του άρθρου 10 παρ.1 του Ν. 3021/2002 
(ΦΕΚ 143 Α) και του άρθρου 9 του Ν. 506/1976 (ΦΕΚ 354 Α). 

8. Ότι με την απόφαση αυτή δεν προκαλείται πρόσθετη 
δαπάνη πέραν αυτής που έχει υπολογισθεί κατά την επε¬ 
ξεργασία του Ν. 3021/2002. Εκτιμάται πάντως ότι θα 
ανέλθει στο ποσό των 1.307.000 ευρώ περίπου από το 
χρονικό διάστημα εφαρμογής της διάταξης μέχρι και το 
τέλος του τρέχοντος οικονομικού έτους. 

9. Τις διατάξεις του άρθρου 29Ατου Ν. 1558/1985 (ΦΕΚ 
137 Α) που προστέθηκε με το άρθρο 27 του Ν. 2081/1992 
(ΦΕΚ 134Α) και τροποποιήθηκε με το άρθρο 1 παρ. 2 του 
Ν. 2469/1997 (ΦΕΚ 38 Α) αποφασίζουμε: 

Καθορίζουμε τις λεπτομέρειες που είναι αναγκαίες για 
την εφαρμογή της παρ. 1 του άρθρου ΙΟτουΝ. 3021/2002 
σχετικά με την αεροπορική μεταφορά του Τύπου στο εξω¬ 
τερικό: 

1) Το Υπουργείο Τύπου και Μέσων Μαζικής Ενημέρω¬ 
σης από 1.1.2001 έως 31.12.2002 επιχορηγεί, καταβάλ¬ 
λοντας το 50% της αξίας μεταφοράς, τις ημερήσιες και 
εβδομαδιαίες εφημερίδες πανελλήνιας κυκλοφορίας που 
αποστέλλονται, δια των πρακτορείων αεροπορικώς στην 
Κυπριακή Δημοκρατία και στα κράτη-μέλη της Ευρωπαϊ¬ 
κής Ένωσης και συγκεκριμένα στους εξής προορισμούς: 

• Φρανκφούρτη 

• Στουτγάρδη 

• Μόναχο 

• Βερολίνο 

• Άμστερνταμ 

• Βρυξέλλες 

• Λονδίνο 

• Βιέννη 

• Στοκχόλμη 

• Ρώμη 

• Παρίσι 

• Όσλο 

• Κοπεγχάγη 

• Μαδρίτη 

• Λάρνακα 

• Λισσαβώνα 

• Δουβλίνο 

• Ελσίνκι 

• Λουξεμβούργο 

2) Τα σχετικά χρηματικά εντάλματα εκδίδονται από την 
οικεία Υπηρεσία Δημοσιονομικού Ελέγχου στο όνομα της 
επιχορηγούμενης εφημερίδας. 

3) Τα Πρακτορεία τα οποία διακινούν τις ως άνω εφημε¬ 
ρίδες υποχρεούνται να υποβάλλουν στο Υπουργείο Τύ¬ 
που και Μ. Μ. Ε., Δ/νση Εποπτείας Μ.Μ.Ε. - Τμήμα Εντύπων 
και Επαγγελματικών Οργανώσεων τα παρακάτω δικαιο- 
λογητικά: 


- Αναλυτική κατάσταση ανά προορισμό στην οποία θα 
αναγράφεται το σύνολο των κιλών, το κόστος ανά κιλό και 
το συνολικό κόστος μεταφοράς. 

- Αναλυτική κατάσταση ανά προορισμό και ανά εφημε¬ 
ρίδα στην οποία θα αναγράφεται το σύνολο των κιλών, το 
κόστος ανά κιλό και το συνολικό κόστος μεταφοράς. 

- Επικυρωμένο Αντίγραφο του τιμολογίου της εταιρείας 
μεταφοράς προς τα Πρακτορεία ανά προορισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ 

ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

Γ. ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




